लोग समझाते रहे उतर आओ, हम मदद करेंगे; छठी मंजिल से लगा दी छलांग
Chhattisgarh Raipur Girl School Student Suicide Video छत्तीसगढ़ की राजधानी रायपुर में स्कूल की एक छात्रा सोमवार दोपहर निर्माणाधीन इमारत की छठी मंजिल से कूद गई।
छत्तीसगढ़ की राजधानी रायपुर में स्कूल की एक छात्रा सोमवार दोपहर निर्माणाधीन इमारत की छठी मंजिल से कूद गई। अस्पताल पहुंचने से पहले ही उसकी मौत हो गई। लड़की को कूदते देख लोग उसे नीचे उतरने के लिए समझाते रह गए, लेकिन लड़की नहीं मानी।
16 साल की छात्रा संतोषी नगर के सरकारी स्कूल में 9वीं कक्षा में पढ़ती थी। छात्रा जब कूदी, वह स्कूल की ड्रेस पहने थी।
खबर के कवर इमेज पर क्लिक करके आप सुसाइड का वीडियो देख सकते हैं। वीडियो में सुनाई दे रहा है कि आसपास के लोग उसे आवाज दे रहे हैं कि बेटा नीचे उतर जाओ। हम तुम्हारी बात सुनेंगे। हमें बता क्या हुआ है। हम लोग तेरे साथ हैं। मगर लड़की नहीं मानी।
जिस बिल्डिंग से बच्ची ने छलांग लगाई, वह रायपुर डेवलपमेंट अथॉरिटी की है। यहां से 1 किलोमीटर की दूरी पर ही बच्ची का घर है। अक्सर इसी रास्ते से वो स्कूल से आया-जाया करती थी। घटना के संबंध में अभी अधिक जानकारी सामने नहीं आई है। लड़की ने खौफनाक कदम क्यों उठाया, इसकी जांच की जा रही है।
रविवार को 50 फीट ऊंची टंकी से कूद गई थी युवती
शनिवार शाम को बेमेतरा में एक युवती 50 फीट ऊंची पानी की टंकी के ऊपर से कूद गई थी। पहले नीचे वह फोन पर बात कर रही थी। फिर अचानक ऊपर चढ़ गई। इसके बाद ऊंचाई से छलांग लगा दी। इस हादसे में वो गंभीर रूप से घायल हुई है। पास के अस्पताल में उसे भर्ती कराया गया है। पढ़ें पूरी खबर...